تورکیه‌-ده 5 نفر میمون چیچگی ویروسونا یولوخوب.
بو باره‌ده تورکیه-‌نین ساغلیق ناظیری فخرالدین کوجا بیلدیریب.
ناظیر تورکیه-‌ده ایلک دفعه 30 ژوئن ده آشکارلانان میمون چیچگی ویروسونا یولوخان‌لارین سایی‌نین آرتدیغینی بیلدیریب: "اؤلکه‌میزده میمون چیچگی ویروسونا 5 یولوخما آشکار ائدیلیب، اونلاردان 4 نفر ساغالیب، بیر نفرین ایسه معالیجه‌سی داوام ائدیر".
ناظیر علاوه ائدیب کی، خسته‌لیک یاخین تماسلا کئچیر، اونا گؤره ده پاندمی ریسکی یوخ‌دور.
خاطیرلاداق کی، تورکیه-‌ده میمون چیچگینه ایلک یولوخما فاکتی 2022-جی ایلین 30 ژوئن‌ینده قئیده آلینیب.
